Foto: RIA «Novosti» Ukraina prezidenti Pyotr Poroshenkoning ma’lum qilishicha, Kiyev Rossiyaga «yakuniy tarzda «alvido» dedi. Bu haqda u tvitterdagi sahifasida yozgan. «Biz birgalikda qo‘lga kiritgan o‘tgan yildagi eng muhim g‘alabalardan biri, - Yevropa ittifoqi mamlakatlari bilan vizasiz rejimning joriy etilishi. Ukraina Rossiya va SSSR imperiyasiga yakuniy tarzda «alvido» dedi», - deya ma’lum qilgan Poroshenko. Eslatib o‘tamiz, avvalroq prezident Pyotr Poroshenko Yevropa ittifoqiga a’zo mamlakatlar yetakchilariga Rossiyaga nisbatan iqtisodiy sanksiyalar muddatini uzaytirish bo‘yicha qabul qilingan qaror uchun minnatdorchilik bildirgandi.